OpenLLM-France/wikimedia huggingface dataset:
# Errekaortuetako zaldi

Errekaortuetako zaldia, (gaztelaniaz: Caballo de las retuertas), Andaluziako bertako zaldi arraza bat da. Jatorria Huelvako probintzian dauka. Oso antzinako arraza izanik, egungo bere hedapen eremua Doñanako Parke Nazionalean dago, Doñakano Erreserba Biologikoan zehazki. 10.000 hektareako eremu hau Espainiako Consejo Superior de Investigaciones Científcas delako erakundeak zuzenki kudeatzen du.
Bere tamaina zein beste gainontzeko ezaugarriengatik Errekaortuetako zaldia ponien sailkapen taldean sartzen da.
Egun jatorrizko abereen kopurua txikia da, bereziki andaluziar zaldiekin zein paduretako zaldiekin nahasten joan direlako.
Doñanako Erreserba Biologikoaren zaldi taldea txikia da eta erabat baldintza basatietan bizi da. Zaldi hauek ez dira gobernatzen. Beraien kabuz moldatzen dira aurrera ateratzeko gizakiaren laguntzarik gabe.

## Kanpoko loturak
### Bideoak

(Gaztelaniaz) Salamancara egindako arrazaren berpopulaketa

## Erreferentziak

* ↑ https://es.scribd.com/doc/54313088/Luis-Barona-libro-Guia-campo-razas-autoctonas-espanolas
* ↑ http://www.cuadernosdecampo.es/Website/Documentos/DetalleNoticia.aspx?keyIDDocumento=1038%5B%5D

## Kanpo estekak

* Datuak: Q2839815
# Errekaortu (auzoa)

Errekaortu Barakaldoko auzoa da, izen bereko barrutia (7.a) osatzen duena El Regato eta Kareagarekin batera.

## Ezaugarriak

Auzoa Gurutzeta eta Kareagako auzoan artean dago, eta N-634 errepideak bitan banatzen du. Errepide honen mendebaldean, enpresa pabilioi zaharrak zeuden eta 2000. urtetik aurrera, eraitsi eta etxebizitza berriak eraiki zituen BBVAren higiezinen dibisioak. Idomek eginiko proiektua eraiki zen bertan hurrengo urteetan 2008. urtean lanak amaitu ziren.

## Ikus, gainera

* Barakaldo

## Kanpo estekak

* Datuak: Q12257109
# Errekartetxo harria

Errekartetxo harria, Gipuzkoako Azpeitia udalerrian dagoen harri-jasotze harri biribil bat da. 17 arrobako (212,5 kilo) pisua du.

## Historia

Santos Iriarte "Errekartetxo" azpeitiar harri-jasotzailea harria jasotzen lehenbizikoa izan zen, bai eta 5 minutuko epean 4 jasoaldi burutzean ere. Hortik harriak daraman izena. Bere garaiko edozein harri-jasotzaileri harriarekin lehiatzeko desafioa jaurti zien, baina inork ez zuen onartu.
Ordutik aurrera, Azpeitiko La Piedra tabernaren sarreran ikusgai zegoen, bertaratzen zen edonork harria ukitu edo altxatzeko itxurak egin ohi zituen, ondorioz harria pusketak galtzen hasi zen. Horregatik harria taberna barnera sartzea erabako zuten.
1973an taberna erre eta Errekartetxoren baserria erori egin zen, eta baserriaren hondarrak nahiz tabernan zeuden harriak zabortegira eramanak izan ziren. Handik urtetara, Migel Angel Iribar (Santosen semea) eta haren koinata harriaz galdezka hasi ziren, eta 2008an Errekartetxo harria azpeitiar batek zuela jakin zuten, honela Iriartetarrek harria berreskuratzea lortu zuten.

## Ikus gainera

* Santos Iriarte "Errekartetxo"

## Erreferentziak

* ↑ La 'Errekartetxo' volvió a casa, 2008ko martxoaren 27a, Diariovasco.com
# Elendur

Elendur, Tolkienen legendarium ospetsuko fikziozko pertsonaia bat da, eta, bere istorioa, Eraztunen Jauna eleberriko eranskinetan kontatzen da. Arnorreko bederatzigarren erregea da. Valandurren semea da eta Eguzkiaren Hirugarren Aroko 552. urtean jaio zen Annuminasen. Bere izena quenyazkoa da eta "izarren zerbitzari" bezala itzul daiteke.
Bere aitaren oinordeko bihurtu zen 652. urtean, hau, bortizki hila izan ondoren. 125 urteko erregealdia eta 225 urteko bizitzaren ondoren, Eguzkiaren Hirugarren Aroko 777. urtean hil zen, bere oinordekoa, eta Arnorreko azken erregea, bere seme Eärendur izan zelarik.
Ez da Elendur izeneko beste pertsonaiarekin nahastu behar.

## Kanpo estekak

* Datuak: Q2488627
# Elena Villamandos

Elena Villamandos González (Santa Cruz Tenerifekoa, 1971ko uztailaren 6a ) poeta eta narratzailea da.

## Ibilbidea

Gizarte Hezkuntzan lizentziatua, bere lan batzuk mikro-ipuin eta poesia antologietan argitaratu dira, hala nola Pluma, tinta y papel, Universo de libros, Perdone que no me calle, Mujeres 88. Antología de poetas Kanariar poeten Antologia y Trilogía Lorquiana 2016-2019 (Tomo III) Federico García Lorcaren omenez.
Aldizkari eta kultur gehigarrietan kolaboratzen du, hala nola, Diario de Avisos-ko El perseguidor eta Dragaria literatur aldizkari digitalean
2016an Teguesten ospatutako Libro Forum Canario izenekoan egile gonbidatua izan zen, eta 2018an, Tenerifeko Cabildo Insular de Tenerife-k antolatutako Tenerife Violeta, generoari buruzko informazio eta prestakuntzarako espazioan hizlari gisa gonbidatu zuten.

## Aitortzak

* 1996an Caja Canarias Fundazioak antolatutako Isaac de Vega ipuin lehiaketa saria irabazi zuen.
* 2000. urtean Santa Cruz de Tenerife Hiria Ipuin Laburren Saria jaso zuen, Curiosas Ataduras ipuin sortarekin.
* 2020an, finalista izan zen Asturiasko Idazleen Elkarteak antolatutako Emakume eta Ama III. Nazioarteko Poesia Lehiaketan.
* Villamandos literatura kanariarrari buruzko hainbat saiakeratan azaltzen da, hala nola Escritoras en su Estudio, Tenerife uharteko emakume idazleen testigantzak biltzen dituen, Fabio Carreiro eta Leticia Díazen obran eta María del Carmen Reina Jiménez ikertzailearen Antología de 100 escritoras canarias lanean.
* 2020ko abenduan, Tenerifeko Santa Cruz Liburutegi Publikoak abian jarritako Escritores desvelados programan sartu zen Kanariar Artxipelagoko emakume sortzaileen lana zabaltzeko eta sustatzeko programan.

## Lanak

* 2015 - Pasajeros del tiempo, Seleer argitaletxea, ISBN: 978-84-17100-49-0
* 2017 - Poética y vida. Poesía reunida 2010-2016, Escritura entre las nubes argitaletxea, ISBN: 978-84-16385-98-0
* 2020 - Egipto, Escritura entre las nubes argitaletxea, ISBN: 978-84-17100-97-1

## Erreferentziak

* ↑ DRAGARIA. (2017-10-02). «Retozar en el trópico: 16 rostros de la literatura erótica canaria» Dragaria.
* ↑ «Elena Villamandos: “La literatura permite la conexión con esa memoria colectiva que no tiene nombre ni edad” - Infonortedigital.com» www.infonortedigital.com.
* ↑ Villam, Elena. (2019-04-08). «'Finis mare', una novela de Felicidad Batista» Dragaria.
* ↑ DRAGARIA. (2017-05-08). «Elena Villamandos: «Los grandes narradores, ¿dónde han quedado?»» Dragaria.
* ↑ Villam, Elena. (2018-07-09). «El doble oscuro» Dragaria.
* ↑ El escobillon » Blog Archive » Pasajeros del tiempo, una novela de Elena Villamandos. .
* ↑ Vega, María Teresa de. (2017-11-23). «'Poética y vida' - Elena Villamandos» Dragaria.

## Kanpo estekak

* Blog pertsonala: Dena idazten ari da, Rut-en adinak eta Elena Villamandos
* Idazleen bideoa YOUTUBEn dute
* Datuak: Q104425368
# Elenchidae

Elenchidae Strepsiptera ordenaren intsektu familia da.

## Generoak

Elenchidae familiak genero hauek biltzen ditu:
* Elenchus Curtis, 1831
* Colacina Westwood, 1877
* Deinelenchus Perkins, 1905
* Elencholax Kinzelbach, 1971
* †Protelencholax Kinzelbach, 1979

## Erreferentziak

* ↑ Kathirithamby, J. 1989. Review of the order Strepsiptera. Systematic Entomology 14: 41-92.
* ↑ Kinzelbach, R. K. 1971a. Strepsiptera (Fächerflügler). – Handbuch der Zoologie. IV. Band: Arthropoda, 2. Halfte: Insecta, 2 (24): 1-81, Berlin.

## Kanpo estekak

* Elenchidae Tolweb gunean.
* Datuak: Q5359156
* Multimedia: Elenchidae / Q5359156
* Espezieak: Elenchidae
# Elendilmir

Elendilmir (quenyaz "Elendilen bitxia" esan nahi duena), Tolkienen legendarium ospetsuan agertzen den fikziozko objektu batek jasotzen duen izena da. Bekokian mithrilezko uztai baten bidez eusten zen zuri koloreko bitxi bat zen, Elendil erregeak Arnorreko erregetzaren ikur bezala aukeratu zuena.
Elendilmir "Elendilen izarra", "Dunedainen izarra" eta "Iparraldeko izarra" ere deitua izan zen.

## Historia

Elendil hil ondoren, bere seme Isildurrek Gondor erresuma bere iloba Meneldilen ardurapean utzi zuen eta Isildur bera Arnorreko errege bihurtu zen, honela Elendilmir jasoz. Honi buruz esaten denez, Eraztun Bakarrak ematen zuen ikusezintasunak ez zuen Elendilmirren argian inongo eraginik, eta horregatik orkoek Isildurren gudalosteak Zelai Gladioetan eraso zituztenean, erregeak burua txano batekin estali behar izan zuela jazarria zenean ihes egin ahal izateko. Isildur Anduinetik igerian ihes egiten ari zela hila izan zenez, Elendilmir bitxia ibaiaren korronteak eraman zuen eta galdu egin zen.
Rivendeleko urreginek berdin bat egin zuten Valandilentzat, Isildurren semerik gazteena zena, eta bitxi berri honek aurrekoaren botere bera ez zuen arren, Arnor eta Arthedaineko erregeek eta ondoren Iparraldeko Dunedainen Kapitainek eramaten jarraitu zuten Elessar erregearen garairaino. Eraztunaren Gerra amaitu ondoren, Elessar erregeak jatorrizko Elendilmir bitxia Orthanceko dorrean aurkitu zuen, Sarumanek Eraztun Bakarraren bila zebilenean Anduin ibaia miatzen ari zela berreskuratu zuena.
Eguzkiaren Laugarren Aroko 16. urtean Elessar erregeak Sam Gamgee hobbitari bigarren Elendilmir bitxia eman zion eta hura jatorrizkoarekin geratu zen.

## Jatorria

Elendilmir bitxiaren jatorria Eguzkiaren Bigarren Aroaren lehen milurtekoaren amaieran dago, Numenorreko erresuman Erendis erreginak bitxi zuri bat zilarrezko saretxo batean sartu eta bere senar Tar-Aldarioni eman zionean, ordutik aurrera jarrita eraman zuena, honela, errege eta erreginek, koroa baten ordez bekoki gainean bitxi zuri bat eramatearen ohitura abiaraziz.

## Kanpo estekak

* Datuak: Q3750696
# Elena Vázquez Zendon

María Elena Vázquez Zendón (Ourense, Galizia, 1966) galiziar matematikaria da, eta olatuak eta ur ez oso sakonak modelatzeko ekuazio diferentzialen erabileran eta ekuazio diferentzial horiei eta deribatu partzialetan beste ekuazio hiperboliko batzuei zenbakizko irtenbideak kalkulatzeko bolumen finituko metodoen eta upwind eskemen erabileran espezializatuta dago. Matematika Aplikatuko katedraduna eta Matematikako dekanoa da, Santiagoko Unibertsitatean.

## Hezkuntza eta ibilbide profesionala

Vázquez Ourensen jaio zen 1966an. As Lagoas de Ourenseko BHIn matematika ikasi ondoren. lizentziatura eta graduatu ondoko ikasketak egin zituen Santiagoko Unibertsitatean, eta 1994an doktoratu zen Alfredo Bermúdez de Castrok zuzendutako "Estudio de esquemas descentrados para su aplicación a las leyes de conservación con términos fuente" tesiarekin.
Matematika Aplikatuko irakasle titularra da Santiagoko Unibertsitatean, eta 1989az geroztik egiten du lan bertan. Gainera, Industria Matematikaren Institutu Teknikoko ikertzaile elkartua izatera pasatu zen 2013an. Santiagoko Unibertsitatean Matematika Fakultateko dekanoa da 2017az geroztik, eta 2021ean dekano hautatu zuten berriro. Unibertsitateko errektoreordea ere izan da.

## Argitalpenak
### Liburuak

* 2008 — Introducción al método de volúmenes finitos. Santiago de Compostela: Universidad de Santiago de Compostela. ISBN 978-8-49-887031-2.
* 2011 — Lecture Notes on Numerical Methods for Hyperbolic Equations. Editora. Londres: CRC Press. ISBN 978-0-429-21185-0. DOI.
* 2015 — Solving Hyperbolic Equations with Finite Volume Methods. Londres: Springer. ISBN 978-3-319-14784-0. — Traducción al inglés de su libro Introducción al método de volúmenes finitos.

## Erreferentziak

* 1 2 «María Elena Vázquez Cendón» cedya2015.uca.es.
* 1 2 «Elena Vázquez Cendón, reelegida decana de la Facultade de Matemáticas» La Voz de Galicia 2021-04-30.
* 1 2 «SCQ+2021 - Elena Vázquez Cendón» sites.google.com.
* ↑ «María Vázquez Cendón - The Mathematics Genealogy Project» www.mathgenealogy.org.
* ↑ «Maria Elena Vazquez Cendon | Universidade de Santiago de Compostela» www.usc.gal.
* ↑ «A editorial Springer publica en inglés un manual da profesora Elena Vázquez Cendón» www.une.es.

## Kanpo estekak

* Datuak: Q101246715
# Elendil

Elendil, Garaia ezizenduna, Tolkienen legendarium ospetsuko pertsonaia bat da. Numenortar arrazako gizaki bat da. Bere izenak, "izarrak maite dituena" esan nahi du, Elen, "izarra" eta ndil, "maitalea", "maite duena" hitzetatik datorrena.
Amandilen semea, Anduniëko jaurerriaren oinordekoa zen, Numenor uhartekoa, eta errege odola zuen, Elros beraren ondorengoa zelarik. Bere aita bezala, Sauroni sinetsi ez zion numenortar urrietako bat izan zen.
Bere aitak, Numenorren berehalako suntsipenetik ihes egiteko esan zion, Sauronek eragindako Ar-Phârazon erregea, Valarrei desafiatzen ausartu eta Valinorrera gerra egiteko nabigatzera ausartu ondoren. Bereekin uharteko ekialdeko kostaldean ontziratu ondoren, Numenorren hondoratzetik bederatzi itsasontzitan ihes egitea lortu zuen: lau berarentzat, hiru Isildurrentzat eta beste biak Anarionentzat, bi hauek bere semeak zirelarik. Eurekin zenbait Leial zihoazen (Valarrei eta Elfoei leial zirenak), eta zazpi Palantir edo Harri Iragarle ere bazeramatzaten, Isildurrek, erre aurretik, salbatu ahal izan zuen Zuhaitz Zuriaren kimu batez gain.
Itsasontziak zeruraino altxa zituzten ekaitz eta ur mendi ikaragarriak saihestu ondoren, Erdialdeko Lurraldeko mendebaldeko kostaldean lehorreratu ziren. Han, erbesteko erresumak sortu zituzten: iparraldean, Elendil izan zen Arnorreko errege, eta, hegoaldean, Gondorren, bere semeek beste horrenbeste egin zuten.
Elendilek, Erdialdeko Lurraldeko Noldorren erregea zen eta Lindonen bizi zen Gil-Galadekin adiskidetasun handia izan zuen. Palantirrak ere banatu zituen bere erresumako toki ezberdinetan, horietako bat, Eostirionen jarri zuelarik, Emyn Beraideko dorrerik garaiena. Han bizi zen Elendil, eta haren bidez, Itsasoan zehar, Lurralde Ustelezinak ikus zitzakeen: Eressëa, Harri Maisua oraindik zegoen tokia, eta Aman, olatuek, Numenor betirako estaltzen zuten arren. Baina Sauronek ere hondamenditik ihes egin ahal izan zuen, eta Erdialdeko Lurraldera itzuli zen, eta, orain, biziraun zuten Dunedainentzako mehatxua zen. Ondorioz, Elendilek, Gil-Galadekin, Gizaki eta Elfoen Arteko Azken Aliantza osatu zuen, eta bildutako armada handia, Mordorrerantz abiatu zen.
Gerra luzean, Elendil hil egin zen, eta Narsil izeneko bere ezpata, gorputzpean hautsi zitzaion. Baina, ezpata hau baliatuz, Isildurrek eskua moztu zion Sauroni, honel, Eraztun Bakarra erauziz. Bere seme Isildurrek, Arnorrerantz abiatu aurretik eta erabateko sekretupean, Halifirienen tontorrean tumulu bat eraikiarazi zuen eta bere aitaren hondarrak lurperatu zituen. Bi mila urte inguru geroago, Hilobiaren aurrean, Zirion seneskalak eta Eorl Gaztea Eotheodak, Eorlen zina bezala ezagutzen dena egin zuten, honen bidez, Gondor eta Rohanen arteko adiskidetasuna sinatu zelarik.
Esaten denez, ondorengo garaietako oinordeko guztien artean, Elendilen antzekoena maiestatean, Aragorn izan zen.

## Kanpo estekak

* Datuak: Q719736
* Multimedia: Elendil / Q719736
# Elene Errasti

Elene Errasti Arriola (Aretxabaleta, 2000ko apirilaren 20a) gipuzkoar futbolaria da, aurrelari postuan jokatzen du.

## Ibilbidea

Herriko Arizmendi taldeko harrobian hasi zen jokatzen eta 16 urte zituela Gasteizko Aurrerak fitxatu zuen. Hasieran B taldean jokatu zuen eta ondoren talde handian. 2020-2021 denboraldian Aurrerarekin ari bazen ere tarteka Alavésekin ere tartekatu zituen hainbat entremanedu eta 2021ean Alavés Gloriosas Lehen mailara igo zenez taldea indartzeko Elene Errasti fitxatu zuen. Lehenengo urtean B taldearekin jokatu zuen baina bigarrenean aukera izan zuen lehen mailan jokatzeko hainbat partidutan. 2023an talde babazorroak maila galdu zuen.

## Taldeak

| Urteak | Taldea | Maila |
| 2014-2016 | Arizmendi | Kadeteak |
| 2016-2021 | Gasteizko Aurrera | Nazionala |
| 2021-2022 | Alavés Gloriosas B | Euskal Liga |
| 2022-2023 | Alavés Gloriosas | Lehen maila |

## Erreferentziak

* ↑ (Gaztelaniaz) «Plantilla Deportivo Alavés FEM | Alavés - Web Oficial» Plantilla Deportivo Alavés FEM | Alavés - Web Oficial (Noiz kontsultatua: 2023-05-23).
* ↑ «ELENE: Elene Errasti Arriola (Delantera)» www.aupaathletic.com (Noiz kontsultatua: 2023-05-23).
* ↑ «Elene Errasti fitxatu du Alavesek - Aretxabaleta» Goiena.eus (Noiz kontsultatua: 2023-05-23).
* ↑ (Gaztelaniaz) «Estadísticas Elene Errasti Arriola (Alavés) - Temporada 2022/2023» Fichajes.com : Información sobre los fichajes y actualidad del mundo del fútbol (Noiz kontsultatua: 2023-05-23).

## Kanpo estekak

* Datuak: Q118611997
# Esnob

Esnob gizarte estatus altuago bateko kidea dela erakusteko ahaleginak egiten dituen pertsona itxuratia da, estatus horretakoa edo estatus apalagokoa izanda, bereziki estatus horretako kideen itxura fisikoa, janzkera eta hitz egiteko modua imitatuz. Anglizismo bat da, eta etimologiaz sine nobilitate latinezko adierazpenetik (nobleziarik gabea) dator.

## Ikus, gainera

* Moda
* Sofistikazio

## Kanpo estekak

* Datuak: Q728497
* Multimedia: Snob / Q728497
# Esnetegi

Esnetegia behi esnea jeitzi, ekoiztu eta saldu ohi den nekazal edo ganadu etxalde edo lantoki bat da. Ohituraz ganadu edo azienda asko dauden herrialdeetan kokatzen dira: Ameriketako Estatu Batu, Argentina, Australia, Zeelanda Berria, Herbehereak, Alemania, Frantzia, Irlanda, Erresuma Batua...
Uruguai, Paraguai eta Argentinan tambo izenez deitu ohi dira, aldiz herrialde ingeles hiztunetan dairy deitu ohi zaie.
# Esneux

Esneux, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 13.172 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q682271
* Multimedia: Esneux / Q682271
# Elizabeth Hughes

Elizabeth Phillips Hughes (1851ko uztailaren 12a - 1925eko abenduaren 19a) Galesko emakume pedagogoa izan zen. Emakumeen heziketaren alde zegoen eta horri ekin zion bizitza osoan.Merch Myrddin izengoitia erabili zuen.

## Biografia

Elizabeth Hughes Carmarthenshiren jaio zen, 1851an. Txikitan oso ikaskuntza mugatua jaso zuen. Gerorago eskola pribatu batera joateko aukera izan zuen. Cheltenham Ladie's Collegen maistra izateko ikasketak jaso zituen. Cambridgeko Unibertsitatean, Newnham Collegen ikasi zuen, 1871n sortutako erakundean. Bera izan zen unibertsitateko lehen emakumea klaseak ematen. 1884an, Unibertsitate bereko Training College for Womenen zuzendaria izendatu zuten; instituzio hori gero, bere oroimenez, Hughes Hall izenarekin ezagutu zen.1899an, Cambridge utzi eta Galesera itzuli zen; bere herrian ere emakumeen irakaskuntza hobetzeko ahaleginak egin zituen, bereziki bigarren hezkuntzan.

## Erreferentziak

* ↑ Elizabeth Phillips Hughes, Dictionary of Welsh Biography.
* ↑ 100 Welsh Heroes

## Kanpo estekak

* Datuak: Q3404038
* Multimedia: Elizabeth Phillips Hughes / Q3404038
# Elizabeth Jagger

Elizabeth Scarlett Jagger, ezaguna "Lizzy" izen laburraz (New York, AEB, 1984ko martxoaren 2a) estatubatuar modeloa eta aktorea da. Aktore ezaguna egin zen La gran caída de Igby (2002), Love Advent (2011) eta Ice Hotel lanengatik.

## Biografia

New Yorken jaio zen. Mick Jagger-en eta Jerry Hall-en alaba gazteena da. Neba-ahizpak dira: James Leroy Augustin Jagger (1985 - ), Georgia May Jagger (1992 - ) eta Gabriel Luke Beauregard Jagger (1997- ); baditu neba-ahizpa erdiak ere aitak Marsha Huntekin izandako Karis Hunt Jagger historialaria eta zinema- ekoizle laguntzailea (1970 - ), Biancarekin izandako Jade Slugheena Jagger modeloa (1971 - ) eta bestalde Luciana Gimenez Moradekin izandako Lucas Maurice Morad- Jagger (1999 - ).

## Ibilbidea

Bere baldintza fisikoak aprobetxatu ditu modelo lanak egiteko. Bost urte baino ez zuela amarekin batera egin zuen modelo debuta zuen Chanel markarako. Gero 1998an berriz amaren ondoan Thierry Muglerrentzat modelo izan zen pasareletan. Mende-hasieran agertu zen Tommy Hilfiger moda diseinatzailearentzako kanpaina batean, Alexandra eta Theodora Richards ahizpekin batera, Rolling Stones taldeko Keith Richards gitarristaren alabak. 2001ean Being Mick dokumentalean bera (Lizzy Jagger) izan zen. 2002ko irailean Jagger-ek Lancômeko (LCM) kosmetikoen lerroaren aurpegia izateko sinatu zuen.
2005ean, Mango moda-kate espainiarra ordezkatzeko aukeratu zuten. Twiggy, Noemie Lenoir, Erin O'Connor eta Laura Baileyrekin batera, Marks and Spencerren iragarkietan hartu zuen parte.
2013ko urtarrilaren 21ean, New Skiny Lingerie Campaign-en (Credit Daily Mail- United Kingdom) aurpegi bihurtu zen. 2014ko martxoaren 19an, ROW NYC (Credit New York Post) hotelaren modeloa da Lizzy Jagger.

## Erreferentziak

* ↑ (Ingelesez) «Elizabeth Jagger | Actress» IMDb (Noiz kontsultatua: 2024-03-25).
* 1 2 (Gaztelaniaz) Megía, Carlos. (2018-07-26). «¿Quiénes son y a qué se dedican los ocho hijos (reconocidos) de Mick Jagger?» El País (Noiz kontsultatua: 2024-03-25).
* ↑ (Gaztelaniaz) Hola.com; Hola.com. «Elizabeth Jagger. Noticias, fotos y biografía de Elizabeth Jagger» hola.com (Noiz kontsultatua: 2024-03-25).
* ↑ Elizabeth Jagger's Star On the Rise As New Face of Lancome. hellomagazine.com 12 de junio de 2002.
* ↑ Ozler, Levent. (19 de enero de 2005). Elizabeth Jagger: New Face of Fashion Chain Mango. Dexigner.
* ↑ http://www.dailymail.co.uk/femail/article-2264552/Thin-Lizzy-Super-slim-Elizabeth-Jagger-new-face-Skiny-lingerie-label.html

## Kanpo estekak

* Elizabeth Jagger Fashion Model Directoryn.
* Elizabeth Jagger Internet Movie Databaseren webgunean (Ingelesez)
* Datuak: Q273434
* Multimedia: Elizabeth Jagger / Q273434
# Elizabeth Hubbard (Salemeko epaiketak)

Elizabeth Hubbard (Massachusetts, AEB, 1675 - ?) Salemeko sorginkeria prozesuko lehen salatzaileetako bat izan zen, eta 1692ko udan eta udazkenean jarraitu zuen. Epaiketako 15 hilabeteetan 20 lagun hil ziren.

## Biografia

William Griggs doktorearen hamazazpi urteko zerbitzari umezurtza zen Hubbard, eta Bostonetik ekarri zuen, Isaac Griggs semea hil ondoren. William Griggsen emaztearen senidea zen. Jakintsuek bere 'lotura' edo aflizioaren jatorria Griggsen etxean zuen posizioarekin erlazionatzen dute. Griggsen zerbitzari gisa, medikuak aztikeriak diagnostikatu zituen hasieran.

## Epaiketako testigantzak eta ondorioak

Hubbard-ek lehen atakea 1692ko otsailaren 1ean izan zuen. Adina zela eta, zin egin zuen salatzaile nagusiena izan zen, eta akusazioak legezko egoerara eraman zituen. Sarah Osborne eta Sarah Good sorginkeria praktikatzeaz salatu zituen lehenengoetako bat izan zen. Essex konderriko sorginkeria-krisian, berrogei lege-salaketa aurkeztu zituen hainbat torturatzaileren aurka, eta hogeita hamabi aldiz testigantza eman zuen. Azken testigantza 1693ko urtarrilaren 7an izan zuen.
Epaien amaierarako, Elizabeth Hubbard-ek hogeita bederatzi pertsonaren aurkako testigantza eman zuen; horietatik hamazazpi atxilotu zituzten, hamahiru urkatu egin zituzten eta bi kartzelan hil ziren. Epaiketetako indar indartsu gisa, Elizabeth herriko jendea eta gortea konbentzitzeko gai izan zen. Berak eta beste neskek auzitegiko aretoan egindako muturreko atakeen bidez egin zuten hori. Salatuek egin omen zituzten erasoak. Elizabeth bereziki ezaguna zen bere 'trantzeengatik'. Elizabeth Proctorren epaiketa osoa igaro zuen trantze sakon batean, eta ezin izan zuen hitz egin.
Mary Beth Nortonek zera dio, 1711n epaiketen ondoren Elizabeth Hubbard Gloucesterrera, Massachusettsera, joan zela John Bennettekin eta lau seme-alaba izan zituela. Elizabeth Hibbert izeneko emakume baten eta John Benet izeneko gizon baten erregistroa du oinarri. 1711ko urriaren 27an argitaratu zen ezkontza, Gloucesterren, eta lau seme-alaba izan zituen. Elizabeth Hibbert hori Salem-en epaiketetako Elizabeth Hubbard omen zen, baina zalantzazkoa da. Zenbait emakumek Elizabeth Hubbard izenarekin edo haren aldaketarekin erregistratuta baitzeuden garai hartan.

## Erreferentziak

* 1 2 «Salem Witch Trials: Elizabeth Hubbard» salem.lib.virginia.edu (Noiz kontsultatua: 2022-07-06).
* 1 2 3 (Ingelesez) Hill, Frances. (2000-10-19). The Salem Witch Trials Reader. Hachette Books ISBN 978-0-306-80946-0. (Noiz kontsultatua: 2022-07-06).

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Elizabeth Hubbard (Salem witch trials)» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q5363000